আকাশ ছোঁয়া ভালোবাসা
আকাশ ছোঁয়া ভালোবাসা হল ২০০৮ সালে মুক্তিপ্রাপ্ত একটি বাংলাদেশী চলচ্চিত্র। পরিচালক এস এ হক অলিক ২০০৬ সালে হৃদয়ের কথা ছবির সাফল্যের পর আকাশ ছোঁয়া ভালোবাসা ছবিটি নির্মাণ করেন, এবং এটি তার পরিচালনায় দ্বিতীয় ছবি। নায়ক রাজ রাজ্জাক, রিয়াজ ও পূর্ণিমা অভিনীত এই ছবিটি আশানুরূপ সাফল্য লাভ করে। জননন্দিত তরুন কণ্ঠশিল্পী হাবিব ওয়াহিদ, এস আই টুটুল ও নাজমুন মুনিরা ন্যান্সির গাওয়া গান গুলো তরুন দর্শক শ্রোতাদের কাছে দারুণ জনপ্রিয়তা পায়। এবং এই ছবির সাফল্যের জের ধরে পরিচালক একই জুটিকে নিয়ে তার তৃতীয় ছবি এক পৃথিবী প্রেম এর নাম ঘোষণা করেন।